## Odluka o porezima Grada Delnica

### NN 3/2002 (11.1.2002.), Odluka o porezima Grada Delnica

# GRAD DELNICE

114

Na teme­lju članka 35. Zakona o lokalnoj i područnoj (re­gionalnoj)
samoupravi, članka 30. i članka 68. stavka 3. točka 1. Zakona o financira­nju
jedinica lokalne i područne (re­gionalne) samouprave (»Narodne novine« 117/93,
69/97, 33/00, 73/00 i 127/00)  te članka
19. i članka 52. točka 1. Statuta Grada Delnica (»Službene novine« 22/01) na
sjednici održanoj 14. prosinca 2001. godine donijelo je

## ODLUKU

### O POREZIMA GRADA DELNICA

I. OPĆA ODREDBA

Članak 1.

Ovom Odlukom propisuju se porezi koji pripadaju Gradu Delnicama (u da­lj­njem
tekstu: gradski porezi), porezni obveznici, porezne osnovice, porezne stope,
visine poreza te način obračuna i plača­nja poreza.

II. VRSTE POREZA

Članak 2.

Gradski porezi jesu:

1. prirez porezu na dohodak,

2. porez na potroš­nju,

3. porez na kuće za odmor,

4. porez na nekorištene poduzetničke nekretnine,

5. porez na tvrtku ili naziv,

6. porez na korište­nje javnih površina.

Gradski su porezi prihod Grada Delnica, a uplaćuju se na žiroračun Grada
na način propisan zakonom te ovom odlukom.

III. PRIREZ POREZU NA DOHODAK

Članak 3.

Obveznici plaća­nja prireza na dohodak su fizičke osobe, koje ostvaruju
dohodak i koje su obveznici plaća­nja poreza na dohodak sukladno odredbama
Zakona o porezu na dohodak, te koje imaju prebivalište ili uobičajeno boravište
na području Grada Delnica.

Članak 4.

Osnovica prirezu poreza na dohodak je porez na dohodak.

Prirez porezu na dohodak plaća se po stopi od 5%.

Članak 5.

Prirez porezu na dohodak obvezan je obračunavati, obustaviti i na
propisani uplatni račun uplatiti osoba ovlaštena za isplatu dohotka, što znači
da se isplata dohotka te uplata poreza na dohodak i prireza porezu na dohodak
obav­lja istog dana.

IV. POREZ NA POTROŠNJU

Članak 6.

Porez na potroš­nju plaća se na potroš­nju alkoholnih pića (prirodna
vina, specijalna vina, vi­njak, rakiju i žestoka pića), piva i bezalkoholnih
pića u ugostite­ljskim objektima na području Grada Delnica.

Članak 7.

Obveznici plaća­nja poreza na potroš­nju su pravne i fizičke osobe koje
pružaju ugostite­ljske usluge.

Članak 8.

Osnovicu poreza na potroš­nju čini prodajna cijena pića koje se proda u
ugostite­ljskim objektima.

Članak 9.

Porez na potroš­nju plaća se po stopi od 3%.

Članak 10.

Porez na potroš­nju obveznik plaća­nja obračunava u mjesečnom
obračunskom razdob­lju, prema odredbi članka 16. stavka 2. Zakona o porezu na
dodanu vrijednost.

Porez na potroš­nju plaća se do zad­nje­g dana u tekućem mjesecu po
proteku mjesečnog obračunskog razdob­lja, prema odredbi članka 18. stavka 1.
Zakona o porezu na dodanu vrijednost.

V. POREZ NA KUĆE ZA ODMOR

Članak 11.

Kućom za odmor smatra se svaka zgrada ili dio zgrade ili stan koji se
koriste povremeno ili sezonski.

Kućom za odmor ne smatraju se gospodarstvene zgrade koje služe za
smještaj po­ljoprivrednih strojeva, oruđa i drugih pribora.

Članak 12.

Obveznici plača­nja poreza na kuće za odmor su pravne i fizičke osobe
koje su vlasnici kuća za odmor, a koje se nalaze na području Grada Delnica.

Članak 13.

Osnovicu poreza  na kuće za odmor
čini četvorni metar korisne površine kuće za odmor.

Članak 14.

Porez na kuće za odmor plaća se u visini od 15,00 kuna.

Članak 15.

Porez na kuće za odmor koje su se stekle nas­­­­­­­ljeđiva­­­­­­­njem i
koje su starije od 50 godina plaća se u visini od 5,00 kuna.

Porez na kuće za odmor koje nemaju mogućnost prik­­­­­­­ljučka na
infrastrukturu (struja, voda), plaća se u visini od 10,00 kuna.

Članak 16.

Porez na kuće za odmor ne plaća se za kuće za odmor koje se ne mogu
koristiti zbog ratnih razara­­­­­­­nja i prirodnih nepogoda (poplava, požar,
potres) te starosti i trošnosti.

Porez na kuće za odmor ne plaća se na kuće za odmor za vrijeme dok su u ­­­­­­­njima
smješteni prognanici i izbje­glice.

Članak 17.

O oslobađa­­­­­­­nju plaća­­­­­­­nja poreza na kuće za odmor odlučuje
tijelo nadležno za razrez poreza za svaki konkretni slučaj, na teme­­­­­­­lju
pismenog zahtjeva obveznika plača­­­­­­­nja poreza na kuće za odmor, te uz
prethodno miš­­­­­­­lje­­­­­­­nje Poglavarstva Grada Delnica.

Članak 18.

Obveznici poreza na kuću za odmor moraju nadležnom tijelu dostaviti
podatke o kućama za odmor, koji se odnose na mjesto gdje se nalaze ti objekti,
te korisnu površinu, najkasnije do 31. ožujka godine za koju se utvrđuje porez
na kuće za odmor.

Članak 19.

Porez na kuće za odmor plaća se u roku 15 dana od dana dostave rješe­­­­­­­nja
o utvrđiva­­­­­­­nju poreza.

V. POREZ NA NEKORIŠTENE
PODUZETNIČKE NEKRETNINE

Članak 20.

Porez na nekorištene poduzetničke nekretnine plaća se na nekret­nine
namije­­­­­­­njene obav­­­­­­­lja­­­­­­­nju poduzetničke djelatnosti (proiz­vodni
i drugi poslovni prostori) koji se ne koriste.

Pod nekorištenim poduzetničkim nekretninama iz stavka 1. ovog članka
smatraju se nekretnine u kojima se ne obav­­­­­­­lja djelatnost godinu dana.

Članak 21.

Obveznici plaća­­­­­­­nja poreza na nekorištene poduzetničke nekretnine
su pravne i fizičke osobe koje su vlasnici nekorištenih poduzetničkih
nekretnina, a koje se nalaze na području Grada Delnica.

Članak 22.

Osnovica porezu na nekorištene poduzetničke nekretnine je korisna
površina nekretnine izražena u četvornim metrima.

Članak 23.

Porez na nekorištene poduzetničke nekretnine plaća se u visini od 15,00
kuna.

Članak 24.

Porez na nekorištene poduzetničke nekretnine ne plaća se na nekretnine
koje su povjerene na privremeno uprav­­­­­­­lja­­­­­­­nje Gradu Delnicama.

Porez na nekorištene poduzetničke nekretnine ne plaća se na nekretnine
koje imaju svojstvo kulturnog dobra prema Zakonu o zaštiti i očuva­­­­­­­nju
kulturnih dobara (»Narodne novine« 69/99).

Članak 25.

O oslobađa­­­­­­­nju plaća­­­­­­­nja poreza na nekorištene poduzetničke
nekretnine, odlučuje tijelo nadležno za razrez poreza za svaki konkretni
slučaj, na teme­­­­­­­lju pismenog zahtjeva obveznika plaća­­­­­­­nja poreza na
nekorištene poduzetničke nekretnine, te uz prethodno miš­­­­­­­lje­­­­­­­nje
Poglavarstva Grada Delnica.

Članak 26.

Obveznici poreza na nekorištene poduzetničke nekretnine moraju nadležnom
tijelu dostaviti podatke o nekorištenim poduzetničkim nekretninama, najkasnije
do 31. ožujka godine za koju se utvrđuje porez na nekorištene poduzetničke
nekretnine.

Članak 27.

Porez na nekorištene poduzetničke nekretnine plaća se u roku 15 dana od
dana dostave rješe­­­­­­­nja o utvrđiva­­­­­­­nju poreza.

VI. POREZ NA TVRTKU ILI NAZIV

Članak 28.

Obveznici plača­­­­­­­nja poreza na tvrtku ili naziv su pravne i fizič­ke
osobe koje su obveznici poreza na dobit ili poreza na dohodak i re­gistrirane
su za obav­­­­­­­lja­­­­­­­nje djelatnosti, a imaju sjedište ili prebivalište
na području grada Delnica.

Obveznici plača­­­­­­­nja poreza na tvrtku ili naziv, bez obzira na ­­­­­­­njihovo
sjeidšte ili prebivalište, ako u svom sastavu imaju poslovne jedinice
(prodavaonice, pogone, radionice, prodajna mjesta i sl.) koje se nalaze se na
području grada Delnica, obveznici su poreza na tvrtku ili naziv za svaku
poslovnu jedinicu.

Članak 29.

Porez na tvrtku ili naziv plaća se u s­­­­­­­ljedećim iznosima:

a) za pravne osobe;

1. koje imaju zaposleno više od 10 zaposlenika u iznosu od 2 000,00
kuna,

2. koje imaju zaposleno od 5 do 10 zaposlenika u iznosu od 1 250,00
kuna,

3. koje imaju zaposleno ma­­­­­­­nje od 5 zaposlenika u iznosu od 850,00
kuna.

b) za fizičke osobe, određene prema Odluci o nacionalnoj klasifikaciji
djelatnosti;

1. koje obav­­­­­­­ljaju po­­­­­­­ljoprivredne djelatnosti u iznosu od
200,00 kuna,

2. ugostite­­­­­­­ljski objekti koji toče alkoholna pića u iznosu od 1
050,00 kuna,

3. ostali ugostite­­­­­­­ljski objekti, trgovačke rad­­­­­­­nje,
prijevoznici roba u iznosu od 850,00 kuna,

4. ostali obveznici poreza na dohodak u iznosu
od 650,00 kuna,

Članak 30.

Ako je na istom  mjestu
(objektu), istaknuto više tvrtki ili više naziva iste pravne ili fizičke osobe,
plaća se samo jedan porez na tvrtku ili naziv, u najvišem iznosu navedenom u
članku 29. ove odluke, a koji se može odrediti za dotičnog obveznika plača­­­­­­­nja
poreza na tvrtku ili naziv.

Ako postoji više vlasnika, tj. suvlasnika, obveznika plača­­­­­­­nja
poreza na tvrtku ili naziv, tada se plaća samo jedan iznos poreza na tvrtku ili
naziv određen prema članku 29. ove odluke.

Članak 31.

Obveznik plaća­­­­­­­nja poreza na tvrtku ili naziv, čije je sjedište
izvan područja grada Delnica, a u svom sastavu ima poslovne jedinice koje se
nalaze na području grada Delnica, za svaku poslovnu jedinicu plaća cjelokupni
iznos poreza koji se za poslovnu jedinicu određuje sukladno članku 29. ove
odluke.

Obveznik plaća­­­­­­­nja poreza na tvrtku ili  naziv, čije je sjedište na području grada Delnica, a u svom
sastavu ima poslovne jedinice koje se nalaze na području grada Delnica, za
svaku poslovnu jedinicu plaća 20% iznosa poreza koji se za poslovnu jedinicu
određuje sukladno članku 29. ove odluke.

Članak 32.

Obveznici plaća­­­­­­­nja poreza na tvrtku ili naziv koji ne obav­­­­­­­ljaju
djelatnost, ne plaćaju porez na tvrtku ili naziv.

Ako se obveznik plaća­­­­­­­nja poreza na tvrtku ili naziv, upiše ili
briše iz nadležnog re­gistra tijekom godine, plaća srazmjerni dio poreza na
tvrtku ili naziv, prema razdob­­­­­­­lju u kojem je re­gistriran i obav­­­­­­­lja
djelatnost u odnosu na cjelokupnu godinu, a sukladno iznosima navedenim u
članku 29. ove odluke.

Članak 33.

Obveznici poreza na tvrtku ili naziv moraju nadležnom tijelu dostaviti
podatke vezane uz promjenu imena tvrtke ili naziva, kao i svaku drugu promjenu
koja utječe na određiva­­­­­­­nje visine poreza na tvrtku ili naziv, najkasnije
u roku 30 dana od dana nastale promjene.

Ukoliko obveznici plaća­­­­­­­nja poreza na tvrtku ili naziv ne postupe
prema rokovima iz stavka 2. ovog članka, nadležno tijelo razrezati će im porez
na tvrtku ili naziv u iznosu određenom u članku 29. ove odluke, ovećan za
200,00 kuna.

Članak 34.

Porez na tvrtku ili naziv plaća se u roku 15 dana od dana dostave rješe­­­­­­­nja
o utvrđiva­­­­­­­nju poreza na tvrtku ili naziv.

VII. POREZ NA KORIŠTENJE JAVNIH POVRŠINA

Članak 35.

Obveznici plaća­­­­­­­nja poreza na korište­­­­­­­nje javnih površina su
pravne i fizičke osobe koje koriste javne površine na području grada Delnica.

Članak 36.

Osnovica poreza na korište­­­­­­­nje javnih površina je četvorni metar
korisne, zauzete, javne površine.

Članak 37.

Javne površine mogu se koristiti godiš­­­­­­­nje ili povremeno, tj. u ma­­­­­­­njim
vremenskim razmacima tijekom godine.

Članak 38.

Porez na godiš­­­­­­­nje korište­­­­­­­nje javne površine plaća se u
visini od 20,00 kuna.

Porez na povremeno korište­­­­­­­nje javne površine plaća se u visini od
10,00 kuna.

Članak 39.

Porez na korište­­­­­­­nje javne površine plaća se godiš­­­­­­­nje, bez
obzira da li se javna površina koristi godiš­­­­­­­nje ili povremeno.

Članak 40.

Pravne i fizičke osobe koje namjeravaju koristiti javne površine dužne
su, najkasnije 48 sati prije početka korište­­­­­­­nja javne površine, pismeno
zatražiti od Jedinstvenog upravnog odjela Grada Delnica – Odsjek za komunalne
djelatnosti, odobre­­­­­­­nje za korište­­­­­­­nje javne površine.

Odobre­­­­­­­nje iz stavka 1. ovog članka, sadrži podatke o lokaciji
javne površine koja se namjerava koristiti te ­­­­­­­njezinu površinu.

Nadležno tijelo za razrez poreza za korište­­­­­­­nje javnih povr­šina,
nakon dobiva­­­­­­­nja potrebnog odobre­­­­­­­nja, donosi rješe­­­­­­­nje kojim
razrezuje porez na korište­­­­­­­nje javnih površina.

Ukoliko obveznici plača­­­­­­­nja poreza na korište­­­­­­­nje javne povr­šine
ne postupe prema rokovima iz stavka 1. ovog članka, ili poči­­­­­­­nju
koristiti javne površine bez potrebnog odobre­­­­­­­nja, nadležno tijelo koje
razrezuje porez na korište­­­­­­­nje javnih površina, po dobiva­­­­­­­nju
pismene obavijesti od strane Jedinstvenog upravnog odjela Grada Delnica –
Odsjek za komunalne djelatnosti, razrezati će obvezniku porez na korište­­­­­­­nje
javne površine u iznosu određenom sukladno članku 38. ove odluke, uvečan za
200,00 kuna.

Članak 41.

Porez na korište­­­­­­­nje javnih površina plaća se u roku od 15 dana od
dana dostave rješe­­­­­­­nja o utvrđiva­­­­­­­nju poreza.

Članak 42.

Porez na korište­­­­­­­nje javnih površina ne plaća se, ako se javne
površine koriste za predizborne, humanitarne, kulturne te zdravstvene
aktivnosti.

VIII. PRIJELAZNE I ZAVRŠNE ODREDBE

Članak 43.

Poslove u svezi s utvrđiva­­­­­­­njem i naplatom gradskih poreza iz
članka 2. ove odluke, obav­­­­­­­ljati će Porezna uprava, Područni ured Rijeka
– Ispostava Delnica.

Glede postupka utvrđiva­­­­­­­nja obveznika, razreza, naplate, žalbenog
postupka, prisilne naplate, obračunava­­­­­­­nja zateznih kamata te drugih rad­­­­­­­nji
vezanih uz plaća­­­­­­­nje gradskih poreza, nadležno tijelo iz stavka 1. ovog
članka obav­­­­­­­lja navedene rad­­­­­­­nje, primje­­­­­­­njujući odgovarajuće
odredbe zakona te ove odluke.

Članak 44.

Stupa­­­­­­njem na snagu ove odluke prestaje važiti Odluka o Gradskim
porezima Grada Delnica (»Službene novine« 29/95, 8/98, 16/98 i 22/00).

Članak 45.

Ova odluka stupa na snagu osmi dan od dana objave u »Službenim novinama
Primorsko-goranske županije«, a primje­­­­­­njuje se od 1. siječ­­­­­­nja 2002.
godine.

Klasa: 410-01/01-01/10
Urbroj: 2112-01-01-02
Delnice, 14. prosinca 2001.

Predsjednik
**Milivoj Tomac,** v. r.

Odluka, NN 3/2002-114